Montero ye una sola casa chica, que s'acompanya de bella borda y un fornillón ta o pan. Se troba en a man que mira t'a val d'a Cinca de a sierra de Muro de Roda, debaixo de Muro de Roda en as garras d'o tozal que en l'altura i tiene a ixe lugar fortificau. A pardina se a puede trobar a man d'o camino que, en surtindo de l'aldeyeta de a Corona, marcha obliquo en sentido sud-ueste por a baixant cara ta l'entibo de Mediano y remata en Arasanz. Chusto de frente de Montero, a poquetz cientos de metros, s'alviran as enrunas d'o lugar de a Lecina.